cyanic-selkie/wikianc huggingface dataset:
ஆசா டி வோசு
வாழ்க்கை மற்றும் தொழில்
ஆசா டி வோசின் ஆரம்பக் கல்வி கொழும்பு மகளிர் கல்லூரியில் முடிந்தது. ஆரம்பக் கல்வியைத் தொடர்ந்து கொழும்பு சர்வதேசப் பள்ளியில் படித்து முடித்த ஆசா புனித ஆண்ரூட்சு  பல்கலைக்கழகத்தில் கடல் மற்றும் சுற்றுச்சூழல் உயிரியலில் இளங்கலை படிப்புக்காக  இசுக்காட்லாந்துக்குச்  சென்றார். மேலும் ஆக்சுபோர்டு பல்கலைக்கழகத்தில் ஒருங்கிணைந்த உயிர் அறிவியலில் முதுகலைப் பட்டமும் பெற்றார். மேற்கு ஆத்திரேலியா பல்கலைக்கழகத்தில் முனைவர் பட்டப் படிப்பை முடித்தார்.
இயற்கையின் பாதுகாப்புக்கான சர்வதேச ஒன்றியத்தின் கடல் மற்றும் கடலோரப் பிரிவில் மூத்த திட்ட அதிகாரியாக டி வோசு பணியாற்றினார். 2008 ஆம் ஆண்டில் இலங்கை நீல திமிங்கலம் திட்டத்தை நிறுவினார். இத் திட்டம் வட இந்தியப் பெருங்கடலுக்குள் நீலத் திமிங்கலங்கள் பற்றிய முதல் நீண்டகால ஆய்வை உருவாக்கியது. ஒவ்வோர் ஆண்டும் புலம்பெயர்வதாக நினைக்கப்பட்ட இந்தியப் பெருங்கடல் நீலத் திமிங்கலங்கள் ஆண்டு முழுவதும் இலங்கைக்கு அருகிலுள்ள நீரில் தங்கியிருப்பதை இவர் தனது ஆராய்ச்சியின் மூலம் கண்டுபிடித்தார்.
டி வோசின் ஆராய்ச்சியின் காரணமாக, சர்வதேச திமிங்கல ஆணையம் இலங்கை நீலத் திமிங்கலங்களை பாதுகாப்பு ஆராய்ச்சியின் அவசரத் தேவையுள்ள ஒரு இனமாக அங்கீகரித்தது. பின்பு திமிங்கலக் கப்பல் தாக்குதல்களில் இலங்கை அரசாங்கத்துடன் ஒத்துழைக்கத் தொடங்கியது.
இலங்கையின் முதல் கடல் பாதுகாப்பு ஆராய்ச்சி மற்றும் கல்வி அமைப்பான இலாப நோக்கற்ற அமைப்பான ஓசன்வெல் அமைப்பின் நிறுவனர் மற்றும் இயக்குனர் ஆசா டி வோசு ஆவார். கடலோரங்களின் ஆரோக்கியம் மற்றும் எதிர்காலம் உள்ளூர் மக்களைச் சார்ந்தது என்று டி வோசு நம்புகிறார்.
மேற்கத்திய விஞ்ஞானிகளின் வளரும் நாடுகளில் தரவுகளைச் சேகரிக்கும் ஆராய்ச்சி பாதுகாப்பு முயற்சிகளை முடக்குகிறது என்று இவர் வாதிடுகிறார். . டி வோசு தனது திறமையால் பெண்கள் தங்களை வளர்த்துக் கொள்ளவேண்டும் என்றும் அவர்களின் பாலினம் தங்கள் திறனை மட்டுப்படுத்த விடக்கூடாது என்றும் கூறியுள்ளார்.
புற இணைப்புகள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:இலங்கை நபர்கள்
சமிந்த ருவன்
சமிந்த ருவன் (Chaminda Ruwan, பிறப்பு: சூலை 29 1979), இலங்கை, கொழும்பு, களுத்துறையைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 11 ஏ-தர போட்டிகள் எட்டு ஆகியவற்றில் கலந்து கொண்டுள்ளார்.
பகுப்பு:இலங்கைத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
காளிப்ரஸாத்
'''ஆர். காளிப்ரஸாத்''' ஒரு தமிழ் எழுத்தாளர் ஆவார். இவர் குறிப்பிடத்தக்க சிறுகதைகள், மொழியாக்கங்கள், மற்றும் இலக்கிய விமர்சனங்களை எழுதியுள்ளார்.
வாழ்க்கைக் குறிப்பு
காளிப்ரஸாத் 1979ம் ஆண்டு இன்றைய திருவாரூர் மாவட்டத்திலுள்ள வேளுக்குடியில் பிறந்தார். இளம்வயதில் மன்னார்குடியில் வசித்துவந்தார். பின்னர் சென்னைக்கு குடிபெயர்ந்தார். இவருக்கு மணமாகி இரு குழந்தைகள் உள்ளன. தற்போது சென்னையில் தகவல் தொழில்நுட்ப துறையில் வேலை பார்த்து வருகிறார்.
புனைவெழுத்து
சொல்வனம் போன்ற இலக்கிய இதழ்களில் சிறுகதைகளை எழுதி வந்துள்ளார். இவரது பத்து சிறுகதைகளின் தொகுப்பு 'ஆள்தலும் அளத்தலும்' என்ற பெயரில் 2021-ல் யாவரும் & பதாகை பதிப்பகங்கள் சேர்ந்து வெளியிட்டன.
மொழியாக்கங்கள்
இந்திய ஆங்கில எழுத்தாளரான விலாஸ் சாரங் எழுதி ஆங்கிலத்தில் வெளியான The Dhamma Man புதினத்தை 2020-இல் 'தம்மம் தந்தவன்' என்ற பெயரில் தமிழ் மொழியாக்கம் செய்தார். நற்றிணை பதிப்பகம் வெளியிட்ட இந்நூல் புத்தரின் வாழ்க்கை வரலாற்றை கதைகளும் தத்துவமும் அரசியலும் கலந்து ஒரு நவீன நாவலாக விவரிக்கிறது. இது பரவலான வாசக கவனத்தைப் பெற்றது.
இலக்கிய விமர்சனம்
காளிப்ரசாத் இலக்கிய விமர்சன கட்டுரைகள் எழுதுபவராகவே தன் இலக்கியப் பயணத்தை தொடங்கினார். இவரது இலக்கிய விமர்சன கட்டுரைகள் வல்லினம், சிங்கப்பூரிலிருந்து வெளிவரும் அரூ மற்றும் பல இணைய இதழ்களில் வெளிவந்துள்ளன.
வெளி இணைப்புகள்
பகுப்பு:தமிழ் எழுத்தாளர்கள்
கழுதூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நெல்லியாங்குளம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கன்னாதிட்டி காளி கோவில்
நவராத்திரி காலங்களில் வெகு சிறப்பாகப் பூசைகள் நடைபெறும். மாசி மாதம் அம்பாளுக்குத் திருவிழா பத்து நாட்கள் நடைபெறும் அத்துடன் அந்நாட்களில் உத்சவ அம்பிகை  எட்டு யாழிகள் அமைந்த சித்திரத் தேரில் மேல் அமர்ந்து வெளிவீதி உலா வருவாள்.
பகுப்பு:யாழ்ப்பாண மாவட்டத்தில் உள்ள கோயில்கள்
வானாபாடி ஊராட்சி
வானாபாடி ஊராட்சி (Vanapady Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள வாலாஜாபேட்டை வட்டாரத்தில் அமைந்துள்ளது. இந்த ஊராட்சி, இராணிப்பேட்டை சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4777 ஆகும். இவர்களில் பெண்கள் 2351 பேரும் ஆண்கள் 2426 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பாப்பா உமாநாத்
பாப்பா உமாநாத்(5 ஆகத்து 1931 – 17 திசம்பர் 2010), இந்திய சுதந்திரப் போராட்ட வீராங்கனையும், இந்திய பொதுவுடமைக் கட்சி (மார்க்சிஸ்ட்)ன் தலைவர்களில் ஒருவருமாவார்.திருவெறும்பூர் சட்டமன்றத் தொகுதி உறுப்பினராகவும், தமிழகத்தில் ஜனநாயக மாதர் சங்கத்தைத் தோற்றுவித்து அதன் நிறுவனத் தலைவராகவும், அகில இந்திய தலைவர்களில் ஒருவராகவும் இருந்தவர்.
ஆரம்ப வாழ்க்கை
தமது சிறு வயதிலேயே பாப்பா உமாநாத் பொன்மலை சங்கத்திடலில் ரயில்வே தொழிலாளர்களோடு இணைந்து பணியாற்றும் வாய்ப்பு கிடைத்தது. ஏராளமான ரயில்வே போராட்டங்களுக்கு வழிகாட்டிட திருச்சி பொன்மலைக்கு வந்த கம்யூனிஸ்ட் தலைவர்களின் பேச்சாற்றல் மற்றும் தலைவர்களின் எளிமையான வாழ்க்கை, தலைவர்களின் அயராது பணியாற்றல் போன்றவைகளால் ஈர்க்கப்பட்டு பாப்பா மார்க்சியக் கொள்கைகளின்பால் தமது ஈடுபாட்டை வளர்த்துக் கொண்டார். ரயில்வே தொழிலாளர் போராட்டங்களின் போது சிறுவயதிலேயே செங்கொடி ஏந்தி போராட்டக்களத்தில் கோஷங்கள் இட்டவாறு சென்றது, அடக்குமுறைக் காலத்தில் கம்யூனிஸ்ட் இயக்கத் தலைவர்களுக்கு உணவு, தங்குவதற்கு இடம் என தமது தாயார் லட்சுமி அம்மாளுடன் இணைந்து உதவிப் புரிந்தது, கம்யூனிஸ்ட் கட்சிக் கூட்டங்களில் கலந்துகொண்டு தலைவர்களின் பேச்சுகளைக்‌ கேட்டது அவரது அரசியல் பங்கேற்பை உறுதி செய்தது. அப்போது கம்யூனிஸ்ட் இயக்கத் தலைவர்களில் இளம் தலைவராக விளங்கிய ஆர். உமாநாத்தை திருமணம் செய்து கொண்டார்.
அரசியல் வாழ்க்கை
இந்திய பொதுவுடமைக் கட்சி (மார்க்சிஸ்ட்) இன் திருச்சி மாவட்ட செயற்குழு, மாநிலக்குழு, மாநில செயற்குழு, மத்தியகுழு உறுப்பினராக இருந்தார். தோழர் கே. பி. ஜானகி அம்மாள் அவர்களுடன் இணைந்து தமிழகத்தில் அனைத்திந்திய ஜனநாயக மாதர் சங்கத்தைத் தோற்றுவித்து அதன் ஸ்தாபகத் தலைவராக, அகில இந்திய தலைவர்களில் ஒருவராக, புரலவராக தமது இறுதிக்காலம் வரை இயக்கத்திற்கான வளர்ச்சியில் அவரது பங்களிப்பு மகத்தானது.
வாச்சாத்தி வன்கொடுமை
தர்மபுரி வாச்சாத்தியில் நடைபெற்ற மலைவாழ் மக்கள் பெண்களின் மீது அரசு அதிகாரிகள், வனத்துறை அதிகாரிகள், காவல் துறையினர் நடத்திய மிகக் கொடுமையான பாலியல் வன்கொடுமைக்கெதிராக தமிழகம் முழுவதும் பெண்களை அணிதிரட்டி தலைமையேற்று நடத்திய போராட்டங்கள், நீதிமன்றத்தில் பாதிக்கப்பட்ட பெண்களுக்கு நீதி கிடைத்திட எடுக்கப்பட்ட முயற்சிகள் அனைத்திலும் இவரின் பங்கு இருந்தது.
சிதம்பரம் பத்மினி காவல் நிலையத்தில் பாலியல் வன்கொடுமை
சிதம்பரம் பத்மினி காவல் நிலையத்தில் பாலியல் வன்கொடுமைக்கு ஆளாக்கப்பட்ட பின்னணியில் இக்கொடுமையைக் கண்டித்தும், பாதிக்கப்பட்ட பத்மினிக்கு நீதி கிடைத்திடவும், பத்மினிக்கு அரசு வேலை அரசு நிவாரணம் கிடைத்திடவும், அவர் தொடர் முயற்சிகள் எடுத்தார்.
பிரேமானந்தா ஆசிரம பாலியல் வன்கொடுமை
பிரேமானந்தா ஆசிரமத்தில் நடந்த பெண்களுக்கு எதிரான பாலியல் வன்கொடுமை, ஆசிரமத்தில் நடந்த கொலைகளை மக்கள் மத்தியில் அம்பலப்படுத்தி பலவேறு வடிவங்களில் தமிழகம் முழுவதும் பல்லாயிரக்கணக்கான பெண்களை திரட்டி போராட்டங்கள் நடத்தி, வழக்குகளில் வெற்றிக்கண்டார்.
சட்டமன்றத் தொகுதி உறுப்பினர்
திருவெறும்பூர் சட்டமன்றத் தொகுதி உறுப்பினராக இருந்தபோது பொன்மலைப் பகுதிக்கு காவிரி கூட்டுக் குடிநீர்த் திட்டம் கொண்டு வருவதிலும், பொதுமக்களின் அடிப்படை பிரச்சனைகளில் தலையிட்டு அனைத்திலும் தீர்வுகாண்பதில் சட்டமன்றத்திலும், அரசியல் கட்சி தலைவர்களோடும், அதிகாரிகளிடமும் இடைவிடாது பேச்சு வார்த்தை நடத்தி நிறைவேற்றியுள்ளார்.
மேற்கோள்கள்
பகுப்பு:தமிழ்ப் பெண்கள் பகுப்பு:தமிழக அரசியல்வாதிகள் பகுப்பு:இந்திய மார்க்சியர்கள் பகுப்பு:பெண் அரசியல்வாதிகள் பகுப்பு:பொதுவுடமைவாதிகள் பகுப்பு:1931 பிறப்புகள் பகுப்பு:2010 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திருச்சிராப்பள்ளி அரசியல்வாதிகள் பகுப்பு:தமிழக சட்டமன்ற பெண் உறுப்பினர்கள்
பிரான்சிஸ் பேக்கன் (துடுப்பாட்டம்)
வெளி இணைப்பு
பிரான்சிஸ் பேக்கன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 30 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1869 பிறப்புகள் பகுப்பு:1915 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
ஹேன்ஸ் ஸ்லோன்
ஹேன்ஸ் ஸ்லோன் (Sir Hans Sloane, 1st Baronet, PRS;16 ஏப்ரல் 1660 – 11 ஜனவரி 1753) ஓர் அயர்லாந்து (பிரித்தானியா இயற்பியலாளரும் சேகரிப்பாளரும் பிரித்தானிய அருங்காட்சியகத்தை அமைக்க உதவியவரும் ஆவார். லண்டனில் இவர் பிறந்த இடமன கில்லிலீக் 'ஸ்லோனா ஸ்கொயர்' என்று இவருடைய பெயரால் அழைக்கப்படுகிறது.       இவர் சேகரித்த புத்தகங்கள், ஓவியங்கள், நாணயங்கள், தாவரங்கள், விலங்குகள் மற்றும் பலவகையான சேகரிப்புகளே பிரித்தானிய அருங்காட்சியகம் அமைக்க உதவின.
மேற்கோள்கள்
பகுப்பு:1660 பிறப்புகள் பகுப்பு:1753 இறப்புகள்
டோனெக்
டோனெக் புறா (Donek pigeon) பல ஆண்டுகள் தேர்ந்தெடுத்த இனப்பெருக்க முறையால், மாசிடோனியாவில் உருவாயின. டோனெக் என்பது மாசிடோனிய மொழியில் "வானத்தில் இருந்து கீழே விழுவது" எனப் பொருள்படும். டோனெக் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை வான் சாகசங்களுக்காக அறியப்பட்டவையாகும்.
மேற்கோள்கள்
பகுப்பு:புறாக்கள்
வெப்ப மாசுபாடு
வெப்ப மாசுபாடு (Thermal pollution) (சில நேரங்களில் வெப்ப உயர்வு எனவும் அழைக்கப்படுகிறது) என்பது சூழ்நிலையில் உள்ள நீரின் வெப்பநிலையில் ஏதாவது ஒரு செயல்முறையின் காரணமாக உயர்வு ஏற்பட்டு அதனால் நீர்த் தரத்தில் உருவாகும் தரக்குறைபாடாகும். வெப்ப மாசுபாடு என்பது மனித நடவடிக்கைகளின தாக்கத்தினால் இயற்கையான நீரின் வெப்பநிலையில் ஏற்படும் உயர்வு அல்லது வீழ்ச்சியாகும். வெப்ப மாசுபாடானது, வேதி மாசுபாடு போலல்லாமல், நீரின் இயற்பியல் பண்புகளில் மாற்றத்தை ஏற்படுத்துகிறது. மின் நிலையங்கள் மற்றும் தொழில் முறை உற்பத்தியாளர்களால் குளிர்விப்பானாகப் பயன்படுத்தும் நீரே வெப்ப மாசுபாட்டிற்கான ஒரு பொதுவான காரணமாகத் திகழ்கிறது. சாலைகள் மற்றும் ஊர்திகள் நிறுத்துமிடங்கள் ஆகியவற்றிலிருந்து வருகின்ற நகர்சார்ந்த ஓடுநீரான மழைநீர் மேற்பரப்பு நீருடன் இணைக்கப்படுவதும் வெப்ப மாசுபாட்டிற்கான காரணமாக அமையலாம். நீர்த்தேக்கங்களின் அடிப்பகுதியில் இருந்து மிகவும் குளிர்ந்த நீரானது வெப்பமான ஆறுகளில் கலப்பதாலும் வெப்ப மாசுபாடு ஏற்படலாம்.
குளிரூட்டியாகப் பயன்படுத்தப்படும் நீர் அதிக வெப்பநிலையில் இயற்கைச் சூழலுக்குத் திரும்பும்போது, வெப்பநிலையில் ஏற்படும் திடீர் மாற்றம் ஆக்சிசன் விநியோகத்தைக் குறைத்து, சூழலியல் அமைப்பின் இயல்பைப் பாதிக்கிறது. ஒரு குறிப்பிட்ட இயல்பான வெப்பநிலையில் வாழப் பழகிய மீன்கள் மற்றும் இதர உயிரினங்கள் திடீரென ஏற்படும் வெப்பநிலை மாறுபாட்டால் (திடீர் வெப்பநிலை உயர்வு அல்லது திடீர் வெப்பநிலை தாழ்வு) கொல்லப்படுகின்றன. இந்த திடீர் வெப்பநிலை மாறுபாடு வெப்ப அதிர்வு எனவும் அழைக்கப்படுகிறது. சூடான குளிரூட்டி நீர் நீரின் வெப்பநிலையில் நீண்ட கால விளைவுகளை ஏற்படுத்தும், ஆழமான நீர்நிலைகள் உட்பட நீர்நிலைகளின் ஒட்டுமொத்த வெப்பநிலையை அதிகரிக்கும். இந்த வெப்பநிலை அதிகரிப்பு நீர்க்கலம்  முழுவதும் எவ்வாறு விநியோகிக்கப்படுகிறது என்பதை பருவநிலையே தீர்மானிக்கிறது. நீரின் வெப்ப நிலை உயர்வு மற்றும் அதன் விளைவாக ஆக்சிசன் அளவில் ஏற்பட்ட வீழ்ச்சி போன்றவை மீன்கள் போன்ற உயிரினங்களைக் கொன்று உணவுச் சங்கிலியின் இயல்பையே சீர்குலைத்து, உயிரியற் பல்வகைமைக்கும் கேடு விளைவிக்கிறது. இத்தகு சூழலானது வெப்பநிலை உயர்வை அல்லது மாற்றத்தை விரும்பக்கூடிய உயிரினங்களின் படையெடுப்பை ஊக்குவிக்கிறது.
தொழிற்துறை கழிவுநீர்
ஐக்கிய அமெரிக்க நாடுகளில் ஏற்படும் வெப்ப மாசுபாட்டில் 75 முதல் 80 விழுக்காடானது மின் உற்பத்தி நிலையங்களின் கழிவு நீரால் ஏற்படுவதாகும். இது தவிர மீதமுள்ள வெப்ப மாசுபாடானது, பெட்ரோலிய சுத்திகரிப்பு ஆலைகள், காகித ஆலைகள், எஃகு ஆலைகள், வேதி ஆலைகள் மற்றும் உலைகளினால் ஏற்படுபவையாகும்.
நீர்த்தேக்கங்கள்
மனிதனால் உருவாக்கப்பட்ட அணைகளில் நீர் அடுக்குகள் உருவாகும் போது, கீழே உள்ள அடுக்குகளில் வெப்பநிலை வியத்தகு அளவில் குறைகிறது. இந்த குளிர்ந்த நீரை அடியில் இருந்து இயற்கையான வடிகால்களில் வெளியிடும் வகையில் பல அணைகள் கட்டப்பட்டுள்ளன. நீர்த்தேக்கத்தின் அடிப்பகுதியில் உள்ள குளிர்ந்த நீருக்குப் பதிலாக வெப்பமான மேற்பரப்பு நீரை வெளியிடும் வகையில் அணையை வடிவமைப்பதன் மூலம் இது குறைக்கப்படலாம்.
மேற்கோள்கள்
பகுப்பு:நீர் மாசுபாடு
பகுப்பு:நீர் மாசுபாடு பகுப்பு:சூழலியல்
கர்ணன் (திரைப்படம்)
கர்ணன் 1964 ஆம் ஆண்டு வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் சிவாஜி கணேசன், என். டி. ராமராவ், தேவிகா மற்றும் பலரும் நடித்திருந்தனர்.
வகை
காப்பியப்படம் / நாடகப்படம்
மேற்கோள்கள்
பகுப்பு:1964 தமிழ்த் திரைப்படங்கள் பகுப்பு:காவியத் திரைப்படங்கள் பகுப்பு:போர் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:தேவிகா நடித்த திரைப்படங்கள் பகுப்பு:சாவித்திரி நடித்த திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
சரசுவதி சுப்பையா
சமூகத்திற்கு இவர் செய்த சேவையை அங்கீகரிக்கும் விதமாகப் புதுச்சேரி அரசாங்கத்தின் மகளிர் திலகம் விருதினை வழங்கியது. இந்த விருது பெற்ற முதல் பெண்மணி சரஸ்வதி சுப்பையா ஆவார். இவர் மூத்த பொதுவுடைமைக் கட்சித் தலைவர் வ. சுப்பையாவின் மனைவி.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:புதுச்சேரி சட்டமன்ற உறுப்பினர்கள் பகுப்பு:2005 இறப்புகள் பகுப்பு:1924 பிறப்புகள்
சகிதுல் ஆலம்
சாகிதுல் ஆலம் ( Shahidul Alam பிறப்பு 1955) ஒரு வங்காளதேசப் புகைப்பட பத்திரிகையாளர், ஆசிரியர் மற்றும் சமூக ஆர்வலர் ஆவார். அவர் நாற்பது ஆண்டுகளுக்கும் மேலாக புகைப்படக் கலைஞராக இருந்து வருகிறார், மேலும் அவரது புகைப்படங்கள் பரவலாக அறியப்பட்ட மேற்கத்திய ஊடகங்கள் பலவற்றில் வெளியிடப்பட்டுள்ளன".
ஆலம் 1989 இல் டிரிக் பிக்சர் நூலகத்தையும், 1998 ல் டாக்காவில் உள்ள பத்ஷாலா தெற்காசிய ஊடக நிறுவனத்தையும் நிறுவினார், இந்த நிறுவனம் நூற்றுக்கணக்கான புகைப்படக் கலைஞர்களுக்கு பயிற்சி அளித்து வருகிறது. மேலும் 1999 ஆம் ஆண்டில் சோபி மேளா சர்வதேச புகைப்பட விழாவினை நடத்தியது. ஆலம் இங்கிலாந்தின் சுந்தர்லேண்ட் பல்கலைக்கழகத்தில் கவுரவ பேராசிரியராக உள்ளார். அவரது புத்தகங்களில் நேச்சர்ஸ் ப்யூரி (2007) மற்றும் மை ஜர்னி அஸ் எ சாட்சி (2011) ஆகியவை குறிப்பிடத்தகுந்தன ஆகும்.
5 ஆகஸ்ட் 2018 அன்று, அல் ஜசீராவுக்கு ஒரு நேர்காணல் கொடுத்தார். அந்த நேர்காணல்முகநூலில் நேரலையாக ஒளிபரப்பு செய்யப்பட்டது. சிறிது நேரத்திலேயே இவர் கைது செய்யப்பட்டார். 2018 ஆம் ஆண்டில் வங்காளதேசத்தில் நடைபெற்ற போராட்டித்தினை அடக்கும் விதமாக காவல் அதிகாரிகள் செயல்பட்டதாக அவர் அந்த நேர்காணலில் தெரிவித்தற்காக இவர் கைது செய்யப்பட்டார். பல சர்வதேச மனிதாபிமான அமைப்புகளும் செய்தி ஊடகங்களும் அவரை குற்றச்சாட்டு இன்றி விடுவிக்க அழைப்பு விடுத்தன. அவருக்கு 20 நவம்பர் 2018 அன்று பிணை வழங்கப்பட்டது. 2018 இல் டைம் இதழ் தேர்ந்தெடுத்த ஆண்டின் மனிதரில் இவரும் ஒருவர் ஆவார்.
குழந்தைப்பருவம்
ஆலம் டாக்கா, கிழக்கு பாக்கிஸ்தானில் 1955 ஆம் ஆண்டில் பிறந்தார். தற்போது இந்தப் பகுதில் வங்காளத்தில் உள்ளது.
ஆலம் தனது இளங்கலை கல்வியை லிவர்பூல் பல்கலைக்கழகத்தில் பயின்றார். லிவர்பூலில் இருந்த காலத்தில், தெற்காசிய பாரம்பரியமான ஒரு ஆடையான தனது லுங்கியில் தெருக்களில் நடப்பதை அவர் ஒரு பழக்கமாகக் கொண்டிருந்தார். அவரது கல்லூரி ஆண்டில் அவர் சோசலிச தொழிலாளர் கட்சியுடனான ஈடுபட்டிருந்தார். உயிர் வேதியியல் மற்றும் மரபியல் துறையில் 1976 ஆம் ஆண்டில் இவர் பல்கலைக்கழகத்தில் இளங்கலைப் பட்டம் பெற்றார்.
நிர்வாகப் பொருளியல்
நிர்வாகப் பொருளியல் (Managerial Economics) என்பது ஒரு வணிகத்தில் நடைமுறை சிக்கல்களைத் தீர்க்க பயன்படும் பொருளாதாரக் கருத்துகள், கோட்பாடுகள், கருவிகள், வழிமுறைகள் முதலியவற்றுடன் தொடர்புடையது. வேறு ஒரு முறையில் இந்தப் பொருளாதாரத்தைப் பொருளியல் கோட்பாடு மற்றும் நிர்வாகக் கோட்பாட்டின் கலவையாகும் எனலாம். இது முடிவெடுப்பதில் மேலாளருக்கு உதவுகிறது.மேலும் செய்முறைக்கும் கோட்பாட்டிற்கும் இடையிலான இணைப்பாக செயல்படுகிறது. இது சில நேரங்களில் வணிகவியல் பொருளாதாரம் என்றும் குறிப்பிடப்படுகிறது. மேலும் இது பொருளியலின் ஒரு கிளையாகவும் விளங்குகிறது. இது வணிகங்களில் முடிவு எடுக்கும் முறைகளுக்கு குறும்பொருளியல் பகுப்பாய்வைப் பயன்படுத்துகிறது. எனவே, இது நடைமுறையில் பொருளாதாரக் கோட்பாட்டையும் பொருளாதாரத்தையும் இணைக்கிறது.
சகிதுல் ஆலம்
குழந்தைப்பருவம்
லண்டன் பல்கலைக்கழகத்தின் பெட்ஃபோர்ட் கல்லூரியில் டாக்டர் தத்துவ ஆய்வுப் படிப்பில் கல்வி கற்பதற்காக இவர் லண்டனுக்கு இடம் பெயர்ந்தார். ஆலம் லண்டனில் இருந்த காலத்தில் புகைப்படத்தில் ஆர்வம் காட்டத் தொடங்கினார். பெட்ஃபோர்டில், புகைப்படங்களுக்கான மாற்று அச்சிடும் செயல்முறைகளை கண்டுபிடிப்பதற்கான ஆராய்ச்சி வேதியியலாளராகவும் பணியாற்றினார். 1983 ஆம் ஆண்டில், அவர் எடுத்த புகைப்படத்திற்காக லண்டன் ஆர்ட்ஸ் கவுன்சிலிலிருந்து ஹார்வி ஹாரிஸ் கோப்பையினை வென்றார். இது புகைப்படம் எடுத்தல் துறையில் ஈடுபடுவதில் அவரது நம்பிக்கையை அதிகரித்தது. அதே ஆண்டில், கரிம வேதியியலில் முனைவர் பட்டத்தினைப் பெற்றார்.
நிர்வாகப் பொருளியல்
பின்னடைவு பகுப்பாய்வு, நுண்கணிதம் போன்ற அளவுசார் உத்திகளை இது பெரிதும் பயன்படுத்துகிறது.
வளைய ஆக்டீன்
வளைய ஆக்டீன் (Cyclooctene) என்பது எட்டு உறுப்புகளைக் கொண்டிருக்கும் ஒரு வளைய ஆல்கீன் சேர்மமாகும். இதை சைக்ளோ ஆக்டீன் என்றும் அழைக்கலாம். ஓர் எளிய வளைய ஆல்கீன் என்பதாலும், ஒருபக்கம் மற்றும் மாறுபக்கம் ஆகிய இரண்டு வகை மாற்றியன்களாகவும் தோன்ற முடியும் என்பதாலும் இச்சேர்மம் முக்கியத்துவம் பெறுகிறது. நிலைப்புத் தன்மை மிகுந்த ஒருபக்க மாற்றிய வடிவம் பொதுவாகத் தோன்றுகிறது. இவ்வடிவத்தின் கட்டமைப்பைப் பொறுத்தவரையில் பல்வேறு உறுதிப்பாடுகளை இது ஏற்றுக் கொண்டாலும் அதில் நிலையான உறுதிப்பாடு நாடா வடிவமாகும்;. மாறுபக்க வடிவ மாற்றியமானது 8 கார்பன் உறுப்புக்கு சமமான வளையயெக்சேனின் நாற்காலி வடிவ உறுதிப்பாடு நிலைப்புத்தன்மை கொண்ட்தாக உள்ளது.
சகிதுல் ஆலம்
குறிப்புகள்
பகுப்பு:வாழும் நபர்கள் பகுப்பு:1955 பிறப்புகள் பகுப்பு:டாக்கா நபர்கள்
வளைய ஆக்டீன்
புற இணைப்புகள்
பகுப்பு:வளைய ஆல்க்கீன்கள் பகுப்பு:எட்டு உறுப்பு வளையங்கள்
நிர்வாகப் பொருளியல்
வாய்ப்பளவு
உற்பத்தி, கணக்குகள், விற்பனை போன்ற ஒரு நிறுவனத்தில் பல்வேறு துறைகளின் பிரச்சினைகளுக்கு நிர்வாகப் பொருளாதாரம் பதில்களைக் கூறும் ஆற்றல் கொண்டது.
சுற்றுச்சூழல் பிரச்சினைகள்
மேல் கூறப்பெற்று இருக்கும் அனைத்து விடயங்களிலும் நிர்வாகப் பொருளாதாரம் பெரிதும் உதவுகிறது.
தேவை சார்ந்த முடிவுகள்:
தேவை என்பது வாடிக்கையாளர்கள் ஒரு பொருளை வாங்க விருப்பம் கொள்ளுதல் மற்றும் அதனைப் பெற தகுதி உடையவராய் இருத்தல். இது ஒரு பொருளின் சந்தை அளவை வரையறுக்கிறது. வாடிக்கையாளரின் தேவை ஒரு நிறுவனத்தின் வருவாய், இலாபங்கள் மற்றும் அதன் ஊழியர்களின் வருமானம் அதைச் சார்ந்து இருப்பதால் தேவைக்கான பகுப்பாய்வு முக்கியமானது.
வெளி இணைப்புகள்
பகுப்பு:மேலாண்மை பகுப்பு:வணிகவியல் பொருளாதாரம் பகுப்பு:பொருளியல்
ஜான் பேட்காக்
ஜான் பேட்காக் (John Badcock ), பிறப்பு: அக்டோபர் 4 1883, இறப்பு: ஆகத்து 24 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 63 முதல்தர துடுப்பாட்டப் போட்டிகளில் கலந்து கொண்டுள்ளார். 1906-1908 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் பேட்காக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 30 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1883 பிறப்புகள் பகுப்பு:1940 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
பண்டைய உலக அதிசயங்கள்
thumb|350px|பண்டைய உலக அதிசயங்கள் (வலமிருந்து இடமாக, மேலிருந்து கீழ்) [[கிசாவின் பெரிய பிரமிடு|கிசாவின் பெரிய பிரமிட், பாபிலோனின் தொங்கு தோட்டம், ஒலிம்பியாவின் சேயுஸ் சிலை,எபிசஸ்லில் உள்ள ஆர்ட்டிமிஸ்  கோயில், மௌசோல்லொஸின் மௌசோலியம், ரோடொஸின் கொலோசஸ் மற்றும்  அலெக்ஸாந்திரியாவின் கலங்கரை விளக்கம் ஆகியவை 16-ம் நூற்றாண்டை சேர்ந்த டச்சு ஓவியர் மார்த்தன் வான் யீம்சூகெர்க் என்பவரால் சித்தரிக்கப்பட்டது.]] பழங்கால உலகின் ஏழு உலக அதிசயங்கள் மனிதரால் கட்டப்பட்ட அமைப்புக்களாகும். இவ்வதிசயங்களைப் பட்டியலிட்டவர், சிடோனின் அண்டிப்பேற்றர் என்று பொதுவாகக் கருதப்படுகிறது. கி.மு 140 அளவில் எழுதப்பட்ட கவிதையொன்றில், இவ்வமைப்புக்களைப் பெருஞ் சாதனைகளாக இவர் குறித்துள்ளார். இதற்கு முன்னரும், ஹீரோடோத்தஸ் என்பவரும், சைரீனின் கல்லிமாச்சுஸ் என்பவரும் இதுபோன்ற பட்டியல்களை உருவாக்கியிருந்ததாகக் கருதப்படுகின்றது எனினும், இவை பற்றிய குறிப்புக்கள் மட்டுமே கிடைத்துள்ளன.
பண்டைய உலக ஏழு அதிசயங்கள்
தற்போது வழக்கிலுள்ள, அலெக்ஸாந்திரியாவின் கலங்கரை விளக்கத்தை உள்ளடக்கிய, பண்டைய ஏழு உலக அதிசயங்களின் பட்டியல் மத்திய காலத்தில் ஏற்பட்டதாகக் கருதப்படுகின்றது. அண்டிப்பேற்றரின் பட்டியலில், இக்கலங்கரை விளக்கத்துக்குப் பதிலாக, பபிலோனின் சுவர்களே காணப்பட்டது. காலவரிசையில் அமைந்த பட்டியல் இது.thumb|right|பண்டைய உலக அதிசயங்களில் ஒன்றான கிசாவின் பெரிய பிரமிட் தோற்றம்
இவற்றில் தலா இரண்டு அதிசயங்கள், இன்றைய எகிப்து, கிரீஸ், துருக்கி ஆகிய நாட்டின் எல்லைகளுக்குள்ளும், ஒன்று ஈராக்கிலும் அமைந்திருந்தன. இன்றுவரை தப்பியிருப்பது கிசாவின் பெரிய பிரமிட் மட்டுமே. இவற்றுள் மிகக் குறைந்த காலம் நிலைத்திருந்தது, ரோட்ஸின் கொலோசஸ் ஆகும். நின்றநிலையில் 56 ஆண்டுகள் மட்டுமேயிருந்த இது, பூமியதிர்ச்சியொன்றினால் விழுந்துவிட்டது.
இவற்றையும் பார்க்கவும்
பகுப்பு:ஏழு பண்டைய உலக அதிசயங்கள் பகுப்பு:பண்டைய வரலாறு பகுப்பு:உலகப் பாரம்பரியக் களங்கள்
ரெட்டை குழல் துப்பாக்கி (திரைப்படம்)
ரெட்டை குழல் துப்பாக்கி 1989 இல் வெளிவந்த தமிழ்த் திரைப்படமாகும். கார்த்திக்  நடித்த இப்படத்தை எம். கர்ணன் இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
நரியனுர் விசுவநாதசுவாமி கோயில்
நரியனுர் விசுவநாதசுவாமி கோயில் தமிழ்நாட்டில் அரியலூர் மாவட்டம், நரியனுர் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் விசுவநாதர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
நிறப்பிரிகை
நிறப்பிரிகை (dispersion) எனப்படுவது வெண்ணிறமாகத் தென்படும் ஒளி அதன் உட்கூறாக அமைந்துள்ள ஒளியலைகள் பல நிறங்களாகப் பிரியும் நிகழ்வு. பகல் (சூரிய) ஒளி ஒரு முப்பட்டகத்தின் வழியே புகுந்து செல்லும் போது ஏழு குழுக்களான நிறங்களாகப் பிரிவதை நாம் அறிவோம். நிறங்களின் அணிவகுப்பு VIBGYOR என்ற நினைவுச்சொற்றொடர் (mnemonic) மூலம் அறியப்படுகிறது; உண்மையில், முதலில் கிடைக்கும் நிறம் சிவப்பு (Red), இறுதியில் தான் ஊதா (Violet) கிடைக்கின்றது.
சுட்டுகள்
பகுப்பு:ஒளியியல்
ஜோயசிறீ கோசுவாமி மகந்தா
ஜோயசிறீ கோசுவாமி மகந்தா (Joyasree Goswami Mahanta) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் அசாம் கண பரிசத்தின் உறுப்பினராக இந்திய நாடாளுமன்றத்தின் மேல் சபையான மாநிலங்களவையினை அசாம் சார்பில் 1999 முதல் 2001 வரை பிரதிநிதித்துவப்படுத்தினார். இவர் ஓர் அசாமி எழுத்தாளர் மற்றும் கல்வியாளர் ஆவார். இவருக்கு 2018ஆம் ஆண்டில் இந்தியாவின் நான்காவது உயரிய விருதான பத்மசிறீ விருதை இந்திய அரசு வழங்கியது.
மேற்கோள்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள் பகுப்பு:வாழும் நபர்கள் பகுப்பு:1960 பிறப்புகள்
பர்கேத்ரி சட்டமன்றத் தொகுதி
பர்கேத்ரி சட்டமன்றத் தொகுதி (Barkhetry Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது குவகாத்தி மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
அறுதியீட்டு நோயெதிர்ப்பியல்
அறுதியீட்டு நோயெதிர்ப்பியல் (Diagnostic immunology; Immunodiagnostics) என்பது முதன்மையாக எதிர்ப்பி-எதிர்ப்பான் வினைகளை அடிப்படையாகக் கொண்டுப் பிணிகளைக் கண்டறியும் செயல்முறையியலாகும். நோயெதிர்ப்பியலை நோயறியும் செயல்முறைகளுக்கு உபயோகப்படுத்தும் கருத்தாக்கம் ஊனீர் இன்சுலின் அளவுகளைக் கண்டறியும் சோதனை மூலம் 1960 ஆம் ஆண்டில் அறிமுகப்படுத்தப்பட்டது. பின்பு, இரண்டாவதாக 1970 ஆம் ஆண்டில் தைராக்சின் சோதனை இம்முறையில் உருவாக்கப்பட்டது.
மிகக் குறைந்த அளவுகளில் உள்ள (உயிர்)வேதிப்பொருட்களைக் கண்டறிய இத்தகு நோயெதிர்ப்பியல் அறுதியீட்டு முறைகள் பெரிதும் பயன்படுகின்றன. கண்டறிய வேண்டிய எதிர்ப்பிகளுக்கெதிரான எதிர்ப்பான்களை கதிரியக்கக் குறியீடு, ஒளிரும் குறியீடு அல்லது வேதி வினைகள் மூலம் வண்ணங்களை உருவாக்கும் நொதி ஆகியவற்றைக் கொண்டுப் பிணைத்து பரிசோதனைகளில் ஆய்விகளாக (probes) உபயோகப்படுத்த முடியும். கர்ப்பச் சோதனைகள், நோயெதிர்ப்பிய படிவுகள் (immunoblots), நொதிசார் எதிர்ப்புரதச் சோதனை (ELISA), நோயெதிர்ப்புத் திசுவேதியியல் (immunohistochemistry) ஆகியவற்றில் இத்தகுத் தொழில் நுட்பம் பயன்படுகிறது. இச்சோதனைகளின் அறுதியிடும் வேகம், துல்லியம், எளிமை ஆகியப் பண்புகள் நோயறிதல், தீநுண்மங்களைக் கண்டறிதல், சட்டவிரோதமான மருந்துகளைச் (போதைப் பொருட்கள்) சோதித்தல், ஏற்புடைய இரத்தப் பிரிவுகளை ஆராய்தல் போன்றவற்றில் விரைவுச் சோதனை முறைகளை உருவாக்க, மேம்படுத்த உதவுகின்றன. என்றாலும், சில எதிர்ப்பிகளிலுள்ள புரத (அமினோ அமில) ஒற்றுமைகள் தவறான நேர்முறைகளைத் (முடிவுகளைத்) தரலாம். எதிர்ப்பான்களின் பிற சம்பந்தமில்லாத எதிர்ப்பிகளுடன் குறுக்குப் பிணையும் தன்மை (cross-reactivity) இத்தகுப் பரிசோதனைகளில் பிறழ்வினைகளை (தவறுகளை) உருவாக்கலாம்.
தற்பொழுது நொதிசார் எதிர்ப்புரதச் சோதனை (எலைசா), பக்கவாட்டப் பரவுச் சோதனை ஆகிய இரண்டும் முதன்மையான உபயோகப்படுத்தப்படும் அறுதியீட்டு நோயெதிர்ப்பியல் சோதனை வடிவங்களாகும்.
மேற்கோள்கள்
பகுப்பு:நோயெதிர்ப்பியல்
சுழல் கரணப் புறா
சுழல் கரணப் புறா (Roller pigeon) பல ஆண்டுகள் தேர்ந்தெடுத்த இனப்பெருக்க முறையால் உருவாயின. சுழல் கரணப் புறாவும் அனைத்து பழக்கப்படுத்தப்பட்ட பிற புறாக்களும் மாடப் புறாவிலிருந்து உருவானவையாகும். இவை காற்றில் கரணமடிக்கும் திறன் கொண்டவையாகும்.
வெளி இணைப்புகள்
பகுப்பு:புறாக்கள்
வினோத் குப்தா மேலாண்மை பள்ளி
வினோத் குப்தா மேலாண்மை பள்ளி (Vinod Gupta School of Management) இந்தியாவில் மேற்கு வங்க மாநிலத்தில் கரக்பூரில் உள்ள இ.தொ.க கரக்பூர் வளாகத்தில் 1993ஆம் ஆண்டு துவங்கப்பட்ட ஓர் மேலாண்மை பள்ளியாகும். இந்திய தொழில்நுட்பக் கழக அமைப்பில் நிறுவப்பட்ட முதலாவதான மேலாண்மை பள்ளி இதுவே ஆகும். இ.தொ.க கரக்பூரின் சீரிய முன்னாள் மாணவரும் வாழ்நாள் சிறப்பு உறுப்பினருமான வினோத் குப்தாவின் முயற்சியால் இந்த பள்ளி நிறுவப்பட்டது.
வரலாறு
1993ஆம் ஆண்டு இ.தொ.க கரக்பூரின் சீரிய முன்னாள் மாணவர் வினோத் குப்தா அளித்த நன்கொடை $2 மில்லியனுடன் இந்திய அரசும் இணையான நிதி அளித்து தங்கள் வணிக நிறுவனங்களின் மேம்பாட்டிற்கு தொழில்நுட்பத்தை அறிந்து அதனை பயன்படுத்தும் கல்வியை வருங்கால மேலாளர்களுக்கு வழங்கும் வகையில் வினோத் குப்தா மேலாண்மை பள்ளி, இ.தொ.க கரக்பூர் நிறுவப்பட்டது. இதற்கான கால்கோள் விழா சூலை, 1994இல் அன்றைய குடியரசுத் தலைவர் சங்கர் தயாள் சர்மா தலைமையில் நடைபெற்றது. பின்னர் இந்தப் பள்ளிக்காக கட்டப்பட்ட புதிய கட்டிடத்திற்கு திசம்பர் 1996இல் இடம் பெயர்ந்தது.
மாணவர் விடுதிகள்
வினோத் குப்தா மேலாண்மைப் பள்ளியின் அனைத்து மாணவர்களுக்கும் தங்குமிடங்கள் கொடுக்கப்படுகின்றன. இந்த மாணவர் விடுதிகள் மேலாண்மைப் பள்ளி மாணவர்களுக்கு மட்டுமன்றி இந்திய தொழில்நுட்பக் கழக மாணவர்களுக்கும் பகிர்ந்தளிக்கப்படுகிறது. இந்த விடுதிகளின் பராமரிப்பு, விடுதி மேலாண்மைக் குழுக்களிடம் உள்ளன.
ஆண்களுக்கான விடுதிகள்
வித்யா சாகர், சகதீசு சந்திர போசு, மதன் மோகன் மாளவியா ஆகியன இப்பள்ளிக்கான விடுதிகள், இங்கு ஒருவர் அல்லது இருவர் தங்கும் அறைகளாக இருக்கின்றன. இந்த அறைகளில் வழங்கப்பட்டுள்ள இணையச் சேவைக்காக மாணவர்கள் கட்டணம் செலுத்த வேண்டும்.
பெண்களுக்கான விடுதிகள்
சரோஜினி நாயுடு, இந்திரா காந்தி, அன்னை தெரசா, ராணி இலட்சுமிபாய் விடுதிகள் பெண்களுக்கானவை.
வெளியிணைப்புகள்
பகுப்பு:இந்திய தொழில்நுட்பக் கழகங்கள்
அதி வினோத குதிரைப் பந்தய லாவணி
அதி வினோத குதிரைப் பந்தய லாவணி 1893ஆம் ஆண்டு சிங்கப்பூரில் வெளியான ஒரு தமிழ் நூல். இதனை இயற்றியவர் நா. வ. இரங்கசாமிதாசன். குருங்குளம் கருப்பண்ண உபாத்தியாரின் மாணாக்கரான இரங்கசாமி தாசன் கும்பகோணத்திலுள்ள ஆதி கும்பேசுவரர் கோயில் பகுதியைச் சேர்ந்தவர். “சரபக்கொடி” என்ற அடைமொழியைப் பெற்றவர். அவரும் அவரது மனைவியும் தமிழகத்தில் இருந்து புறப்பட்டு சிங்கப்பூர் வந்தடைந்து குதிரைப்பந்தயம் கண்டது பற்றி லாவணி முறையில் பாடப்பட்ட இந்நூலில், அக்கால சிங்கப்பூர், அவ்வூர் வாழ் தமிழர் பற்றியும் செய்திகள் இடம்பெற்றுள்ளன. சிங்கைநகர் சுப்பிரமணியருக்கு கடவுள் வாழ்த்துடன் தொடங்கும் இந்நூலின் லாவணிப் பகுதியில் மொத்தம் 21 பாடல்கள் உள்ளன.
வெளி இணைப்புகள்
பகுப்பு:சிங்கப்பூர் தமிழ் இலக்கியம் பகுப்பு:1893 தமிழ் நூல்கள் பகுப்பு:குதிரைகள்
இரஜனி ராய்
இரஜனி ராய் (Rajani Rai), பாண்டிச்சேரியின் முன்னாள் புதுச்சேரி துணைநிலை ஆளுநர் ஆவார். இவர் ஏப்ரல் 1998 முதல் ஜூலை 2002 வரை ஆளுநராக இருந்தார். இவர் மகாராட்டிராவின் நாக்பூரைச் சேர்ந்தவர். இவர் பாரதீய ஜனசங்கம் மற்றும் பாரதிய ஜனதா கட்சியின் தலைவராக இருந்துள்ளார்.
மேற்கோள்கள்
பகுப்பு:2013 இறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
சூரிக் மண்டலம்
மேற்கோள்கள்
பகுப்பு:சுவிட்சர்லாந்து
அமிர்தி உயிரியல் பூங்கா
இந்தியாவில் உள்ள தமிழ்நாடு மாநிலத்தின் வேலூர் மாவட்டத்தில் அமிர்தி உயிரியல் பூங்கா (Amirthi Zoological Park) காணப்படுகிறது. இப்பூங்கா வேலூர் நகரில் இருந்து சுமார் 16 மைல் அல்லது 25 கிலோமீட்டர் தூரத்தில் அமைந்துள்ளது. 25 ஹெக்டேர் அளவுக்குப் பரந்து விரிந்துள்ள அமிர்தி உயிரியல் பூங்காவில் அழகான நீர்வீழ்ச்சி ஒன்றும் காணப்படுகிறது.
அமிர்தி வனத்தின் பாதி பரப்பளவு வனவிலங்கு சரணாலயத்திற்கும் மறு பாதி சுற்றுலாத் தலமாகவும் பிரித்துப் பராமரிக்கப்படுகிறது. சுமார் ஒரு கிலோமீட்டர் தூரத்தில் உள்ள மலையேற்றம் ஒரு அழகான நீர்வீழ்ச்சியை முழுமையாகப் பார்வையிட வழிவகுக்கிறது. நீர்வீழ்ச்சியில் பருவமழை காலங்களில் நீரின் வீழ்ச்சி அதிகமாக இருக்கும். சுற்றுலாப் பயணிகளின் வருகை விடுமுறை நாள்களில் மட்டும் அதிகமாக உள்ளது. இவ்வன விலங்குப் பூங்காவில் மான்கள், கீரிப்பிள்ளைகள், நரிகள், குரங்குகள், சிவப்பு தலை கிளிகள், காதல் பறவைகள், ஆமைகள், மயில்கள், முதலைகள்,காட்டுப் பூனைகள், கழுகுகள், வாத்துகள், புறாக்கள், காட்டுக் கிளிகள்,முயல்கள், மலைப்பாம்புகள் முதலியன வாழ்கின்றன.
வளர்ச்சியும் விரிவாக்கமும்
செப்டம்பர் 13, 2013 அன்று, தமிழக அரசு அமிர்தி உயிரியல் பூங்காவின் வளர்ச்சிக்காக 3.5 கோடி ரூபாய் ஒதுக்கீடு செய்துள்ளது. இந்த நிதியின் மூலம் தங்கும் விடுதிகள், போதுமான குடிநீர் வசதி, அவசியமான தகவல் மையங்கள், உணவு விடுதிகள், நீர் வீழ்ச்சிக்குச் செல்லும் பாதைகள் மற்றும் பார்வை கோபுரங்கள்  போன்ற அபிவிருத்திப் பணிகள் நடைபெறும் என்று அறிவிக்கப்பட்டு செயல் படுத்தப்பட்டு வருகிறது.
தமிழ்நாடு வனத் துறை 19 கோடி ரூபாய் செலவில் அமிர்தி விலங்கியல் பூங்காவை மேம்படுத்த திட்டமிட்டுள்ளது. மத்திய சுற்றுலா ஆணையமும் (CZA) அமிர்தி மிருகக்காட்சி சாலையை மேம்படுத்த ஒப்புதல் அளித்துள்ளதாக வேலூர் மாவட்ட ஆட்சியர்  தெரிவித்துள்ளார். எதிர்காலத்தில் யானைகளுக்கான புத்துணர்வு முகாம்கள் நடத்துவதற்கு வாய்ப்புள்ள சாத்தியமான காடுகளில் ஒன்றாக வேலூர் வனப்பிரிவில் உள்ள அமிர்தி காடு இருக்கிறது.
இதனையும் காண்க
பகுப்பு:தமிழ்நாட்டிலுள்ள விலங்கியல் பூங்காக்கள்
நெய்யோவியம்
நெய்யோவியம் என்பது நிறமிகளைக் கொண்டு தீட்டிப் பின் ஒருவகை நெய் அல்லது எண்ணெய் கொண்டு காயவைக்கும் ஒரு வகை ஓவியமாகும். ஆளிவிதைநெய், கசகசா எண்ணெய், சூரியகாந்தி எண்ணெய் போன்றவை பொதுவாக இவ்வகை ஓவியங்களுக்குப் பயன்படுத்தப்படும் நெய்கள் ஆகும். பயன்படுத்தப்படும் நெய்யைப் பொறுத்துக் காயும் நேரம், பழுப்படையும் தன்மை போன்றவற்றில் மாற்றங்கள் ஏற்படும். வெவ்வேறு வித விளைவுகளை ஏற்படுத்தவும், வெவ்வேறு நிறமிகளைப் பயன்படுத்தவும், ஒன்றிற்கும் மேற்பட்ட எண்ணெய்களை ஒரே ஓவியத்தில் ஓவியர்கள் பயன்படுத்துவதும் உண்டு.
முதன்முதலில் நெய்யோவியங்கள் புத்தமத ஓவியங்களைத் தீட்ட, இந்திய ஓவியர்களாலும் சீனத்து ஓவியர்களாலும் மேற்கு ஆப்கானிசுத்தான் பகுதியில் கி.பி. ஐந்தாம் நூற்றாண்டுக்கும் பத்தாம் நூற்றாண்டுக்கும் இடையில் பயன்படுத்தப் பட்டிருக்கலாம். . ஆனால் பதினைந்தாம் நூற்றாண்டு காலப் பகுதி வரை நெய்யோவியங்கள் பெரிதும் புகழ் பெறவில்லை.
References
பகுப்பு:ஓவியப்பாணிகள் பகுப்பு:காட்சிக் கலைகள்
ஈதைனைல்
கரிம வேதியியலில், ஈதைனைல் (ethynyl) என்பது,
மேலும் பார்க்க
பகுப்பு:ஆல்க்கைன்கள்
சாக்சபோன்
right|thumb|சாக்சபோன் கூம்பிசைக்க‌ருவி அல்லது “சாக்சபோன்” துளைக்கருவி வகையைச் சேர்ந்த ஓர் மேற்கத்திய இசைக்கருவியாகும்.
சாக்சபோனின் வரலாறு
பண்டைய இந்தியாவின் கோயில் திருவிழாக்களின்போதும், மன்னர்கள் ஊர்வலம் செல்லும்போதும், 'பூரி' எனும் பெயர்கொண்ட இசைக் கருவி வாசிக்கப்பட்டது. இந்த இசைக் கருவி, பித்தளையால் செய்யப்பட்டிருக்கும். பிற்காலத்தில் மேலை நாடுகளில் தோன்றிய டிரம்பட், சாக்சபோன் போன்ற காற்றுக் கருவிகள் இந்த 'பூரி'யை ஒத்திருந்தன.
1840ஆம் ஆண்டில் அடோல்ப் சக்ஸ் என்பவர் இக்கருவியை கண்டுபிடித்ததால், அவரின் பெயரை உள்ளடக்கி சாக்சபோன் என அழைக்கப்படலாயிற்று.
கூம்பிசைக்க‌ருவி / சாக்சபோனின் வடிவமைப்பு
பித்தளை அல்லது ஜெர்மன் வெள்ளியால் செய்யப்படும் சாக்சபோன், ஆங்கில எழுத்தான 'U' வடிவத்தில் அமையப் பெற்றிருக்கும். வாய் வைத்து ஊதும் முனையில் மூங்கில் பட்டை பொருத்தப்பட்டிருக்கும். விரல்துளைகளில் 'அசையும் பொத்தான்கள்' அமைந்திருக்கும். வாயால் ஊதிக்கொண்டு, இந்தப் பொத்தான்களை மூடித் திறந்து இசைப்பர். அப்போது வெளியாகும் ஒலி, உலோக நாதமாக இருக்கும்.
வெளியிணைப்புகள்
பகுப்பு:காற்றிசைக் கருவிகள்
டெல்லி பெருநகர சபை
தில்லி பெருநகர கவுன்சில் என்பது 1966 மற்றும் 1990 க்கு இடையில் இருந்த ஒரு தன்னாட்சி நிர்வாகப் பிரிவாகும், இது தில்லி யூனியன் பிரதேசத்தை நிர்வகிக்கிறது. கவுன்சிலில் 56 தேர்ந்தெடுக்கப்பட்ட மற்றும் 5 பரிந்துரைக்கப்பட்ட உறுப்பினர்கள் இருந்தனர், மேலும் தலைமை நிர்வாக கவுன்சிலர் தலைமை தாங்கினார்.
லோத்தா மக்கள்
லோத்தா மக்கள் (Lodha people), இந்தியாவின் மேற்கு வங்காளம் மற்றும் ஒடிசா மாநிலங்களில் வாழும் பழங்குடி மக்கள் ஆவார். இம்மக்கள் இந்து சமயம் மற்றும் இசுலாம் சமயங்களைப் பின்பற்றும் இப்பழங்குடி மக்கள் லோதி மொழி, சத்திரி மொழி,  வங்காள மொழி மற்றும் ஒடியா மொழிகளைப் பேசுகின்றனர். மேற்கு வங்காளத்தில் வாழும் லோத்தா மக்களில் பெரும்பான்மையாக மேற்கு மிட்னாபூர் மாவட்டம் மற்றும் ஜார்கிராம் மாவட்டங்களில் வாழ்கின்றனர். இடஒதுக்கீடு வசதிக்காக இந்திய அரசு இம்மக்களை பட்டியல் பழங்குடி வகுப்பில் சேர்த்துள்ளது.
2001 மக்கள் தொகை கணக்கெடுப்பின்படி, லோத்தா பழங்குடி மக்கள் தொகை 84,966 ஆகவும், எழுத்தறிவு 34.8% ஆகவும் இருந்தது. 2011-ஆம் ஆண்டின் மக்கள் தொகை கணக்கெடுப்பில், லோத்தா பழங்குடி மக்கள் தொகை, மேற்கு வங்காளத்தில் ஒரு இலட்சம்|இலட்சத்திற்கு]] சற்று குறைவாகவும், ஒடிசாவில் 10,000 அளவில் உள்ளது.
ஒடிசா மாநிலத்தில் லோத்தா பழங்குடி மக்கள் மயூர்பஞ்ச் மாவட்டத்தில் அதிகம் வாழ்கின்றனர்.
மேலும் படிக்க
பகுப்பு:இந்தியப் பழங்குடிகள் பகுப்பு:இந்திய இனக்குழுக்கள்
மத்தவிலாசம்
மத்தவிலாசம் (मत्तविलासप्रहसन, மத்தவிலாச பிரஹசனம்‎) கி.பி 7-ஆம் நூற்றாண்டில் பல்லவ அரசர் முதலாம் மகேந்திரவர்மரால் இயற்றப்பட்ட ஒரு சமற்கிருத அங்கத நாடகம். இதனைத் தவிர பகவதஜ்ஜூகம் என்ற நாடகத்தையும் மகேந்திரவர்ம பல்லவர் இயற்றியுள்ளார்.
ஒரு பகுதி நாடகமான மத்தவிலாசம் சைவப் பிரிவுகளான கபாலிகம், பாசுபதம் ஆகியவற்றின் பழக்க வழக்கங்களையும் புத்த துறவிகளையும் பகடி செய்கிறது. பல்லவப் பேரரசின் தலைநகரான காஞ்சிபுரத்தில் மது போதையில் நிதானமிழந்திருக்கும் கபாலிகன் சத்யசோமன் அவனது மனைவி தேவசோமா ஆகியோரின் செய்கைகளை விவரிக்கிறது. புத்த துறவி நாகசேனன், பாசுபத பிரிவைச் சேர்ந்த பாசுபதன் ஆகியோர் இந்நாடகத்தின் பிற முக்கிய கதை மாந்தர். சைவ, புத்த மதங்களை நையாண்டி செய்வதோடு, 7-ஆம் நூற்றாண்டு காஞ்சிபுரத்தின் தோற்றத்தைப் பற்றியும் இந்நாடகம் விரிவாகப் பேசுகிறது.
வெளி இணைப்புகள்
பகுப்பு:சமசுகிருத இலக்கியம் பகுப்பு:பல்லவர்
ஏரண இணைப்பி
முறைமை ஏரணத்தில் (formal logic) அல்லது இயற்கை மொழியில், ஏரண இணைப்பி (logical connective) என்பது இரண்டு அல்லது மேற்பட்ட வசனங்களை இணைத்து இலக்கணக் விதிக்கு உட்பட்ட இன்னுமொரு வசனத்தை உருவாக்கப் பயன்படும் சொல் அல்லது குறியீடு ஆகும்.
எதிர்மறை/இல்லை (negation), இணையல்/உம் (conjunction), பிரிப்பிணைப்பு/அல்லது (disjunction), நிபந்தனை (conditional), இரு நிபந்தனை (bi-conditional) பொதுவாகப் பயன்படுத்தப்படும் இணைப்பிகள் ஆகும்.
மேற்கோள்கள்
பகுப்பு:ஏரணம்
எம்பி3
எம்பெக்-1 ஆடியோ லேயர் 3 பொதுவாக எம்பி3 என சுருக்கமாக அழைக்கப்படுகிறது. இது இழப்புத் தரவு நெரித்தழுத்தல் வடிவத்தைப் பயன்படுத்தும் ஒரு காப்புரிமையாக்கப்பட்ட டிஜிட்டல் ஆடியோ குறியேற்ற வடிவம் ஆகும். இது ஒரு நுகர்வோர் ஆடியோ சேமிப்புக்கான பொதுவான ஆடியோ வடிவம் ஆகும். அத்துடன் டிஜிட்டல் ஆடியோ பிளேயர்களின் பின்னணி இசைக்கான டிஜிட்டல் ஆடியோ நெரித்தழுதலுக்கான உண்மையான தரம் ஆகும்.
எம்பி3 ஒரு ஆடியோ-குறித்த வடிவம், இது மூவிங் பிக்சர்ஸ் எக்ஸ்பர்ட்ஸ் குழுவினால் அதன் எம்பெக்-1 தரத்தின் ஒரு பகுதியாக வடிவமைக்கப்பட்டது. இந்தக் குழு ஜெர்மனியில் எர்லங்கனில் உள்ள ஃபிரான்ஹோஃபர் IIS, அமெரிக்காவில் நியூஜெர்சியில் முர்ரே ஹில்லில் உள்ள AT&T-பெல் லேப்ஸ் (தற்போது ஆல்காடெல்-லூசெண்டின் ஒரு பகுதி), தாம்சன்-பிராந்த், CCETT அத்துடன் மற்றும் பலர் அடங்கிய பொறியாளர் அணியால் உருவாக்கப்பட்டது. இது 1991 ஆம் ஆண்டில் ISO/IEC தரத்தால் ஏற்றுக் கொள்ளப்பட்டது.
எம்பி3 இல் பயன்படுத்தப்படும் இழப்பு நெரித்தழுத்தல் வழிமுறை ஆடியோ பதிவுக்குத் தேவைப்படும் தரவுகளின் அளவைக் குறைப்பதற்கும், அவ்வாறு குறைக்கப்பட்ட பிறகும் அந்த ஒலியில் நெரித்தழுத்தப்படாத மூல ஒலியில் இருந்த அதே தரம் இருப்பதாக பெரும்பாலான கேட்பவர்கள் கருதும்படியும் இருப்பதற்கு வடிவமைக்கப்பட்டது. ஒரு எம்பி3 கோப்பு 128 கி.பிட்/நொடி அமைப்பைப் பயன்படுத்தி உருவாக்கப்படுகிறது. இது அசலான ஆடியோ மூலத்தை விட 1/11 என்ற அளவில் CD கோப்பை உருவாக்கும். ஒரு எம்பி3 கோப்பை உயர் மற்றும் குறைவு பிட் வீதங்களிலிலும் உருவாக்க முடியும். உயர் மற்றும் குறைவு பிட் வீதங்களுக்கு ஏற்றவாறு அதன் தரம் இருக்கும்.
நெரித்தழுத்தல் பணிகள் ஒலியின் சில பகுதிகளின் உள்ள துல்லியத்தன்மையைக் குறைக்கும், அவை பெரும்பாலான மக்களின் கேட்டல் கவனிப்புத் திறனுக்கு அப்பாற்பட்டதாகக் கூடியதாக இருக்கும். இந்த முறை பொதுவாக புலனுணர்வுக் குறிமுறை என குறிப்பிடப்படுகிறது. இது உள்ளமைவில் ஒரு குறுகிய கால நேரம்/அதிர்வெண் ஆய்வு விண்டோவுடன் ஒலியை வெளிப்படுத்தும். இதில் மனிதர்களால் குறைவாக கேட்க முடிந்த துல்லியமான கூறுகளை நீக்குவதற்கு அல்லது குறைப்பதற்கு ஒலிப் புலப்பாடு மாதிரிகள் பயன்படுத்தப்படுகின்றன. மேலும் இதில் மீதமுள்ள தகவலின் பதிவுகள் ஆற்றல்மிக்க முறையில் செய்யப்படும்.
இந்த தொழில்நுட்பம் பொதுவாக கருத்து ரீதியாக பிம்ப நெரித்தழுத்தல் வடிவமான JPEG ஆல் பயன்படுத்தப்படும் கொள்கைகளுடன் தொடர்புடையதாக இருக்கிறது. குறிப்பிட்ட வழிமுறைகளையே பயன்படுத்திய போதும் இரண்டுக்கும் உள்ள வேறுபாடு பின்வருமாறு: JPEG மிகவும் பரவலாக ஒத்திசைக்கப்பட்ட (இது உருவங்களுக்கு தேவையானது) உள்ளமைப் பார்வை மாதிரியை பயன்படுத்துகிறது. ஆனால் எம்பி3 மிகவும் சமிக்ஞை சார்ந்ததாய் இருக்கும் சிக்கலான துல்லியமான ஒலிமறைப்பு மாதிரியைப் பயன்படுத்துகிறது.
உருவாக்கம்
எம்பி3 இழப்பு ஆடியோத் தரவு நெரித்தழுத்தல் வழிமுறை கேட்டல் ஒலிமறைப்பு எனப்படும் மனிதர் கேட்கும் தன்மையின் புலனுணர்வு எல்லைகளைப் பயன்படுத்திக் கொள்கின்றது. 1894 ஆம் ஆண்டு ஆல்ஃபிரட் மார்ஷல் மேயர் ஒரு தொனி மற்றொரு குறைந்த அதிர்வெண் உடைய தொனியால் கேட்க முடியாததாக உண்டாக்கப்படுகிறது எனக் குறிப்பிட்டார். 1959 ஆம் ஆண்டில் ரிச்சர்ட் எஹ்மர் கேட்டல் வளைவுகளின் முழுமையான தொகுப்பு என்று இந்த விசயத்தைப் பற்றி விவரித்தார். எர்ன்ஸ்ட் டெர்ஹார்டிட் மற்றும் பலர் உயர் துல்லியத்துடன் கேட்டல் ஒலிமறைப்பு வழிமுறையை உருவாக்கினர். ஃபிளெட்ச்சருக்கு முந்தைய எழுத்தாளர்களின் பல்வேறு அறிக்கைகள் இந்தப் பணியில் பயன்படுத்தப்பட்டது. மேலும் இந்தப் பணி தொடக்கத்தில் மாறுநிலை விகிதங்கள் மற்றும் மாறுநிலை பட்டையகளங்களால் வரையறுக்கப்பட்டது.
ஒலி புலப்பாடு ஒலிமறைப்பு கோடக் அமெரிக்காவில் நியூஜெர்சியில் முர்ரே ஹில்லில் உள்ள AT&T-பேல் லேப்ஸைச் சேர்ந்த மான்ஃபிரட் ஆர். ஷ்ரோடர் மற்றும் எம். ஏ. கிராஸ்னர் ஆகியோரால் வெளிப்படையாகச் சார்பில்லாமல் 1979 ஆம் ஆண்டு முதன் முதலில் வெளியிடப்பட்டது. கிராஸ்னர் முதன் முதலில் பேசுவதற்கான வன்பொருளை தயாரித்து வெளியிட்டார். அதை இசை பிட் நெரித்தழுதலுக்குப் பயன்படுத்த முடியாது. ஆனால் வெளியிடப்பட்ட அவரது முடிவுகள் தெளிவற்றதாக இருந்தன. லிங்கன் ஆய்வுக்கூட தொழில்நுட்ப அறிக்கை உடனடியாக ஒலி புலப்பாடு கோடக் உருவாக்கத்தில் முக்கிய தாக்கத்தை ஏற்படுத்தவில்லை. மான்ஃபிரட் ஷ்ரோடர் உலகளாவிய ஒலியியல் மற்றும் மின் பொறியாளர்கள் சமூகத்தில் மிகவும் தெரிந்த மற்றும் மரியாதைக்குரிய நபர் ஆவார். அவரது ஒலியியல் மற்றும் மூல-குறியாக்கம் (ஆடியோத் தரவு நெரித்தழுத்தல்) தொடர்பான ஆய்வுகள் முக்கிய பங்குவகிக்கின்றன. கிராஸ்னர் மற்றும் ஷ்ரோடர் இருவரும் எபர்ஹார்ட் எஃப். ஜ்விக்கரின் பணியான மாறுநிலைப் பட்டைகளில் இசைத்தல் மற்றும் ஒலிமறைத்தல் பகுதிகளைச் சார்ந்து பணிபுரிந்தனர். அவை பெல் லேப்ஸின் ஹார்வி ஃபிளெட்ச்சர் மற்றும் அவருடன் இருப்பவர்களின் அடிப்படை ஆய்விலிருந்து உருவாக்கப்பட்டன. பலவகையான (பெரும்பாலும் புலனுணர்வு) ஆடியோ நெரித்தழுத்தல் வழிமுறைகள் IEEE இன் நடுவமான ஜர்னல் ஆன் செலக்டட் ஏரியாஸ் இன் கம்யூனிகேஷனஸ். ஆடியோ பிட் நெரித்தழுத்தல் தொழில்நுட்பங்கள் பணிபுரிதலில் பரவலான வெளிப்பாடுகளை 1988 ஆம் ஆண்டு பிப்ரவரியில் அந்த பத்திரிகையில் குறிப்பிடப்பட்டிருந்தது. அவற்றில் சில கேட்டல் ஒலிமறைத்தலை அவற்றின் அடிப்படை வடிவமைப்பின் பகுதியாக பயன்படுத்தப்பட்டிருந்தன. மேலும பல நிகழ்-நேர வன்பொருள் அமலாக்கங்களைக் காண்பித்திருந்தன.
எம்பி3 இன் உடனடி முன்னோடிகள் "அதிர்வெண் களத்தில் ஏற்ற குறியாக்கம்" (OCF)[25] மற்றும் புலனுணர்வு பரிமாற்ற குறியாக்கம் (PXFM) ஆகும். இந்த இரண்டு கோடக்குகளும் தாம்சன்-பிராந்த்தின் பிளாக்-ஸ்விட்ச்சிங் பங்களிப்புடன் இணைந்து உருவான கோடக் ASPEC எனப்படுகிறது. இது MPEGக்கு அனுப்பப்பட்டது. மேலும் இது தரத்தின் அடிப்படையில் வென்றது. ஆனால் செயல்பாடு அமல்படுத்த மிகவும் சிக்கலாக இருந்ததால் தவறுதலாக நிராகரிக்கப்பட்டது. வன்பொருளில் (கிரஸ்னரின் வன்பொருள் நடைமுறைப் பயன்பாட்டிற்கு மிகவும் சிக்கலானதாகவும் மெதுவானதாகவும் இருந்தது) ஒரு ஆடியோ புலனுணர்வு குறியாக்கியின் (OCF) முதல் நடைமுறைச் செயல்பாடு, மோட்டோரோலா 56000 DSP சிப்கள் சார்ந்த ஒலி புலப்பாடு பரிமாற்ற குறியாக்கியில் செயல்படுத்தப்பட்டது.
எம்பி3 நேரடியாக OCF மற்றும் PXFM ஆகியவற்றின் வழிவநதது. எம்பி3, AT&T-பெல் லேப்ஸின் திரு. ஜேம்ஸ் டி. ஜான்ஸ்டனுடன் AT&T-பெல் லேப்ஸில் ஒரு முனைவர் பட்டத்திற்கு பிந்தைய ஆய்வாளராக பணியாற்றும் டாக்டர் கார்ஹெயின்ஸ் பிராண்டன்பர்க், எர்லங்கனில் உள்ள ஒருங்கிணைந்த சுற்றுகளுக்கான ஃபிரான்ஹோஃபர் அமைப்புடன் இணைந்து வெளிப்படுத்திய செயல்பாடு ஆகும். மேலும் இதில் ஒலி புலப்பாடு உப-பட்டை குறியாக்கிகளின் MP2 பிரிவின் பங்களிப்பும் சிறிது இருந்தது.
எம்பெக்-1 ஆடியோ லேயர் 2 குறியேற்றம் டிஜிட்டல் ஆடியோ ஒலிபரப்பு (DAB) திட்டத்தில் முதன் முதலில் தொடங்கப்பட்டது. இது ஜெர்மனியில் உள்ள ஈகோன் மெயிர்-எங்கலென்டாய்ட்சே ஃபோர்ஸ்கங்க்ஸ்- உண்ட் வெர்ஸுக்சான்ஸ்டால்ட் ஃபர் லஃப்ட்- உண்ட் ராம்ஃபார்ட் இன் (பின்னர் டெயுட்செஸ் ஜெண்ட்ரம் ஃபர் லஃப்ட்- உண்ட் ராம்ஃபார்ட் என அழைக்கப்பட்டது. இதன் பொருள் ஜெர்மன் விண்வெளி மையம் ஆகும்) ஆல் நிர்வகிக்கப்படுகிறது. ஐரோப்பிய அமைப்பு இந்த திட்டத்திற்கு நிதியுதவி செய்தது. இது பொதுவாக EU-147 என அழைக்கப்பட்டது. 1987 ஆம் ஆண்டு முதல் 1994 வரை EUREKA ஆய்வுத் திட்டத்தில் ஒரு பகுதியாக இருந்தது.
ஜெர்மனியின் எர்லங்கன்-நியூரம்பர்க் பல்கலைக்கழகத்தில் ஒரு மருத்துவ ஆய்வு மாணவராக இருந்த கார்ல்ஹெயின்ஸ் பிராண்டன்பர்க், 1980களின் தொடக்கத்தில் டிஜிட்டல் இசை நெரித்தழுத்தலில் பணிபுரியத் தொடங்கினார். அதில் மக்கள் எப்படி இசையை அறிந்துகொள்கிறார்கள் என்பதில் கவனம் செலுத்தினார். அவர் 1989 ஆம் ஆண்டில் அவரது முனைவர் ஆய்வுப் பணியை முடித்து எர்லங்கன்-நியுரம்பர்கில் உதவிப் பேராசிரியரானார். அங்கிருந்த போதும் அவர் ஃபிரான்ஹோஃபர் அமைப்பின் (1993 ஆம் ஆண்டில் அவர் ஃபிரான்ஹோஃபர் நிறுவனத்தில் பணியில் சேர்ந்தார்) அறிவியலாளர்களுடன் இணைந்து இசை நெரித்தழுத்தல் பணியைத் தொடர்ந்தார்.
1991 ஆம் ஆண்டில் மியூசிகாம் மற்றும் ASPEC (அடாப்டிவ் ஸ்பெக்ட்ரல் எண்ட்ரோபி கோடிங்) ஆகிய இரண்டு கருத்துருக்கள் கிடைத்தன. மியூசிகாம் தொழில்நுட்பம் பிலிப்ஸ் (நெதர்லாந்து), [[CCETT]] (பிரான்ஸ்) மற்றும் இன்ஸ்டிட்யூட் ஃபர் ரண்ட்ஃபங்க்டெக்னிக் (ஜெர்மனி) ஆகியோரால் வெளியிடப்பட்டது. இது அதன் எளிமை மற்றும் பிழைத்திருத்தத்தின் காரணமாக தேர்ந்தெடுக்கப்பட்டது. அத்துடன் இதற்கு உயர் தர நெரித்தழுத்தப்பட்ட ஆடியோவின் குறியேற்றத்துக்கும் குறைவான கணக்கீட்டு ஆற்றல் இருந்தாலே போதுமானது. உப-பட்டை குறியாக்கம் சார்ந்த மியூசிகாம் வடிவம், எம்பெக் ஆடியோ நெரித்தழுத்தல் வடிவத்திற்கு (மாதிரி வீதங்கள், சட்டங்களின் கட்டமைப்பு, தலைப்புகள், ஒவ்வொரு சட்டத்திற்குமான மாதிரிகளின் எண்ணிக்கை) அடிப்படை ஆகும்.
பெரும்பாலான இதன் தொழில்நுட்பம் மற்றும் யோசனைகள் ISO எம்பக் ஆடியோ லேயர் I மற்றும் லேயர் II ஆகியவற்றின் வரையறையுடன் ஒருங்கிணைந்தது மற்றும் லேயர் III (எம்பி3) வடிவத்தில் தனித்த வடிகட்டு வங்கி கணக்கீட்டு ரீதியாக ஆற்றலற்ற கலப்பின வடிகட்டு வங்கி ஆகும். பேராசிரியர் முஸ்மான் (ஹான்னோவர் பல்கலைக்கழகம்) தலைவராக இருந்த போது அதன் தரம் லியோன் வேன் டெ கெர்கோஃப் (லேயர் I) மற்றும் கெர்ஹார்ட் ஸ்டோல் (லேயர் II) ஆகியோரின் பொறுப்பில் மாற்றம் செய்யப்பட்டது.
லியோன் வேன் டெ கெர்கோஃப் (நெதர்லாந்து), கெர்ஹார்ட் ஸ்டோல் (ஜெர்மனி), லியோனர்டோ சியாரிக்லியோன் (இத்தாலி), ஒய்வெஸ்-ஃபிராங்கோய்ஸ் டெஹரி (பிரான்ஸ்), கெர்ல்ஹெயின்ஸ் பிரெண்டன்பர்க் (ஜெர்மனி) மற்றும் ஜேம்ஸ் டி. ஜான்ஸ்டன் (அமெரிக்கா) கொண்ட பணியாளர் குழு ASPEC இலிருந்து யோசனைகள் எடுத்து லேயர் 2 இல் இருந்து வடிகட்டு வங்கியை ஒருங்கிணைத்து அவர்களது சொந்த யோசனைகளையும் சேர்த்து எம்பி3 உருவாக்கினர். அது MP2 வில் 192 கி.பிட்/நொடியில் கிடைக்கும் தரம் 128 கி.பிட்/நொடியிலேயே கிடைப்பதற்காக வடிவமைக்கப்பட்டது.
அனைத்து வழிமுறைகளும் 1991 ஆம் ஆண்டில் ஏற்றுக்கொள்ளப்பட்டு 1992 ஆம் ஆண்டில் எம்பெக்-1 இன் ஒரு பகுதியாக இறுதியாக்கப்பட்டது. இதுவே எம்பெக்கால் வெளியிடப்பட்ட முதல் தரமான தொகுப்பாகும். இதற்கு 1993 ஆம் ஆண்டில் சர்வதேச தரம் ISO/IEC 11172-3 வழங்கப்பட்டது. எம்பெக் ஆடியோவின் தொடர்ந்த பணி 1994 ஆம் ஆண்டில் எம்பெக் தரங்களின் இரண்டாவது தொகுப்பின் ஒரு பகுதியாக இறுதியாக்கப்பட்டது. எம்பெக்-2 வுக்கு 1995 ஆம் ஆண்டில் முறையான சர்வதேச தரம் ISO/IEC 13818-3 வழங்கப்பட்டது. MPEG-2.5 ஆடியோவும் இருக்கிறது. இது ஃபிரான்ஹோஃபர் IIS ஆல் உருவாக்கப்பட்ட ஒரு தனியுரிமையான அலுவல்சாரா விரிவாக்கம் ஆகும். இது மிகவும் குறைந்த பிட்ரேட்டுகள் மற்றும் குறைந்த மாதிரி அதிர்வெண்கள் ஆகியவற்றை உடைய திருப்திகரமான பணியாக எம்பி3 ஐ இயங்கச் செய்தது.
குறியீட்டாளரின் செயல்திறன் ஒப்பீடு பொதுவாக பிட் ரேட்டுகளில் வரையறுக்கப்படுகிறது. ஏனெனில் நெரித்தழுத்தல் விகிதம் பிட் ஆழம் மற்றும் உள்ளிட்டு சமிக்ஞைகளின் மாதிரி விகிதம் ஆகியவற்றைச் சார்ந்து இருக்கும். எனினும் நெரித்தழுத்தல் விகிதங்கள் அடிக்கடி வெளியிடப்படும். அவற்றில் குறுவட்டு (CD) துணைஅலகுகள் (44.1 கி.ஹெர்ட்ஸ், 2 அலைவரிசைகளில் ஒவ்வொரு அலைவரிசைக்கும் 16 பிட்ஸ் அல்லது 2×16 பிட்) அல்லது சில நேரங்களில் டிஜிட்டல் ஆடியோ டேப் (DAT) SP துணைஅலகுகள் (48 kHz, 2×16 bit) ஆதாரங்களாகப் பயன்படுத்தப்படுகிறது. இதில் பிந்தைய ஆதாரத்தில் நெரித்தழுத்தல் விகிதங்கள் அதிகமாக இருக்கும். இந்த செயல்முறையில் உள்ள சிக்கல் நெரித்தழுத்தல் விகிதம் என்ற சொல் இழப்பு குறியீட்டாளர்களுக்காகப் பயன்படுத்தப்படுதல் ஆகும்.
கார்ல்ஹெயின்ஸ் பிராண்டன்பர்க், சூசன்னே வேகாவின் "டாம்'ஸ் டைனர்" பாடல் அடங்கிய ஒரு CD பதிவை எம்பி3 நெரித்தழுத்தல் வழிமுறையை மதிப்பிடவும் செப்பனிடவும் பயன்படுத்தினார். இந்தப் பாடல் தேர்ந்தெடுக்கப்பட்டதற்கான காரணம், அது ஒற்றையலைவரிசை இயல்பை ஒத்ததாகவும் பரவலான கலவையான உள்ளடக்கம் கொண்டிருந்ததாலும் ஆகும், இதனால் நெரித்தழுத்தல் வடிவத்தின் மறு ஒலிபரப்பைக் கேட்கும் போது மிகவும் சுலபமாக குறைபாடுகளைக் கேட்க முடிந்தது. சிலர் நகைச்சுவையாக சூசன்னே வேகாவை "எம்பி3 இன் அன்னை" என்று குறிப்பிடுவார்கள். மேலும் சில சிக்கலான ஆடியோ பகுதிகள்(க்ளொக்கன்ஸ்பைல், டிரையாங்கிள், அக்கார்டியன் மற்றும் பல) EBU V3/SQAM ஆதார குறுவட்டிலிருந்து எடுக்கப்பட்டன மற்றும் அவை தொழில் ரீதியான ஒலிப் பொறியாளர்களால் எம்பெக் ஆடியோ வடிவத்தின் உள்ளுணர்வு ரீதியிலான தரத்தினை மதிப்பிடுவதற்காக பயன்படுத்தப்பட்டன.
பொதுமக்களிடம் சென்றடைதல்
ISO எம்பெக் ஆடியோ கமிட்டியின் உறுப்பினர்களால் பிட் இணங்கும் எம்பெக் ஆடியோ கோப்புகள் (லேயர் 1, லேயர் 2, லேயர் 3) உருவாக்கத்திற்கு C மொழியில் எழுதப்பட்ட ISO 11172-5 எனப்படும் ஒரு ஆதார உருவகப்படுத்துதல் மென்பொருள் அமலாக்கமாகும். குறிப்பிட்ட எண்ணிக்கையிலான இயக்க அமைப்பில் நிகழ் நேரமல்லாத நேரத்தில் இது பணிபுரியும். இது முதல் நிகழ் நேர நெரித்தழுத்தப்பட்ட ஆடியோவின் (DSP சார்ந்த) வன்பொருள் குறியீடாக்கமாக குறிப்பிடப்பட்டது. மற்ற பிற நிகழ் நேர எம்பெக் ஆடியோ குறியீடாக்கிகள் செயல்பாடுகள் நுகர்வோர் பெறும் கருவிகள் மற்றும் செட் டாப் பாக்ஸ்கள் ஆகியவற்றின் வழியாக டிஜிட்டல் ஒளிபரப்பு (ரேடியோ DAB, தொலைக்காட்சி DVB) செய்யும் பயன்பாட்டிற்காகக் கிடைக்கிறது.
பின்னர் ஜூலை 7, 1994 அன்று ஃப்ரான்ஹோஃபர் அமைப்பு 13enc என்றழைக்கப்படும் முதல் எம்பி3 குறியீட்டாக்கி மென்பொருளை வெளியிட்டது. கோப்புப்பெயர் நீட்டிப்பு .mp3 ஃப்ரான்ஹோஃபர் குழுவால் ஜூலை 14, 1995 அன்று தேர்ந்தெடுக்கப்பட்டது (இதற்கு முன்னர் கோப்புகள் .bit என்ற நீட்டிப்பைக் கொண்டிருந்தன). Winplay3 எனப்படும் முதல் நிகழ்-நேர எம்பி3 பிளேயர் மென்பொருளினால் (செப்டம்பர் 9, 1995 அன்று வெளியிடப்பட்டது) பலரும் அவர்களது PCக்களில் எம்பி3 கோப்புகளை குறியீடாக்கவும் கேட்கவும் முடிந்தது. அந்த நேரத்தில் மிகவும் குறைந்த அளவுள்ள (~ 500 MB) வன்வட்டுக்கள் இருந்ததால் உபகரணம் சாராத (பார்க்க டிரேக்கர் மற்றும் MIDI) இசையைச் சேமித்துக் இழப்பு நெரித்தழுத்தல் தேவையாய் இருந்தது, கணிணியில் மறு ஒலிபரப்பாக கேட்பதற்கானதுவே.
இணையம்
1994 ஆம் ஆண்டின் முதல் பாதியிலிருந்து 1990களின் இறுதி வரை எம்பி3 கோப்புகள் இணையத்தில் பரவ ஆரம்பித்தன. நல்சாஃப்ட்டின் ஆடியோ பிளேயர் வின்ஆம்ப் (1997 ஆம் ஆண்டில் வெளியிடப்பட்டது) மற்றும் யுனிக்ஸ் ஆடியோ பிளேயர் mpg123 கண்டுபிடிக்கப்பட்டதால் படிப்படியாக எம்பி3க்கள் பிரபலமடையத் தொடங்கின. RIAA வால் சட்ட ரீதியான அடக்குமுறை முயற்சிகள் இருந்த போதும் 1998 ஆம் ஆண்டில் ரியோ PMP300 என்ற முதல் போர்ட்டபிள் எம்பி3 பிளேயர்கள் வெளியாயின.
1997 ஆம் ஆண்டு நவம்பர் மாதம் mp3.com வலைத்தளம் சாராத கலைஞர்களால் உருவாக்கப்பட்டதான ஆயிரத்திற்கும் மேற்பட்ட எம்பி3க்களை அத்தளம் இலவசமாக வழங்கியது. சிறிய அளவில் உள்ள எம்பி3 கோப்புகள் CDக்களில் வெட்டியெடுக்கப்பட்டு பரவலான பீர்-டு-பீர் கோப்புப் பரிமாற்றம் மேற்கொள்ள வழிவகுத்தது. இதற்கு முன்னர் இது கிட்டத்தட்ட செய்யமுடியாமலே இருந்தது. 1999 ஆம் ஆண்டு முதல் பெரிய பீர்-டு-பீர் கோப்புப்பரிமாற்ற நெட்வொர்க்கான நேப்ஸ்டர் துவங்கப்பட்டது.
எம்பி3க்களை சுலபமாக உருவாக்கவும் பரிமாற்றவும் முடிந்ததன் விளைவாக காப்புரிமையை மீறிச் செயல்படுதல் பரவலாக நிகழ்ந்தது. பெரும்பாலான பதிவு நிறுவனங்கள் இசையை இலவசமாகப் பரிமாற்றம் செய்யும் செயல்பாட்டினால் விற்பனை குறைந்துள்ளதாக வாதிடுகின்றனர், மேலும் இதை "இசைத் திருட்டு" என அழைத்தனர். அவர்கள் நேப்ஸ்டருக்கு (இறுதியாக அது மூடப்பட்டது) எதிராகவும், கோப்புப் பரிமாற்றத்தில் ஈடுபடும் தனிநபர் பயனர்கள் மீதும் வழக்கு தொடர்ந்தனர்.